
Text rozhodnutia
Súd: Krajský súd Bratislava Spisová značka: 5S/75/2015 Identifikačné číslo súdneho spisu: 1015200511 Dátum vydania rozhodnutia: 04. 02. 2016 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2016:1015200511.3 Uznesenie Krajský súd v Bratislave v právnej veci žalobcu: A - STUDIO s.r.o., Bajkalská 24, 821 01 Bratislava, IČO: 31 396 526, zastúpený: Matejka Friedmanová s.r.o., Svätoplukova 28, 821 08 Bratislava, proti žalovanému: Národný inšpektorát práce, Masarykova 10, 041 01 Košice - Staré mesto, o preskúmanie zákonnosti rozhodnutia OPS/BEZ/2014/169 O-538/2014 zo dňa 28.01.2015 a o zmene návrhu zo dňa 21.08.2015, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobca sa žalobou doručenou súdu dňa 26.03.2015 domáhal zrušenia rozhodnutia žalovaného č. OPS/ BEZ/2014/169 O-538/2014 zo dňa 28.01.2015 ako aj rozhodnutia Inšpektorátu práce Trenčín, so sídlom Hodžova 36, 911 01 Trenčín, IČO: 35 627 620 č. 5043/174/2014/2.1/L zo dňa 15.10.2014 a vrátenia veci žalovanému na ďalšie konanie. Žalobca podaním doručeným súdu dňa 21.08.2015 doručil súdu zmenu návrhu v zmysle § 95 ods. 1 O.s.p., ktorý sa domáhal zmeny petitu: 1/ Krajský súd v Bratislave zrušuje rozhodnutie žalovaného č. OPS/BEZ/2014/169 O-538/2014 zo dňa 28.01.2015 ako aj rozhodnutia Inšpektorátu práce Trenčín, so sídlom Hodžova 36, 911 01 Trenčín, IČO: 35 627 620 č. XXXX/XXX/XXXX/X.X/L zo dňa XX.XX.XXXX a vrátenia veci žalovanému na ďalšie konanie. 2/ Žalobca neporušil zákaz nelegálneho zamestnávania zdokumentovaný v O. č. T.-XXX-XX-X.X/P- AXX,XX-XX zo dňa XX.XX.XXXX v znení dodatku zo dňa XX.XX.XXXX vydaný Inšpektorátom práce Trenčín, so sídlom Hodžova 36, 911 01 Trenčín, IČO: 35 627 620. 3/ Krajský súd v Bratislave zrušuje Protokole č. T.-XXX-XX-X.X/P-AXX,XX-XX zo dňa XX.XX.XXXX v znení dodatku zo dňa 21.08.2014 vydaný Inšpektorátom práce Trenčín, so sídlom Hodžova 36, 911 01 Trenčín, IČO: 35 627 620. 4/ Žalovaný v súčinnosti s Inšpektorátom práce Trenčín, so sídlom Hodžova 36, 911 01 Trenčín, IČO: 35 627 620 je povinný vykonať výmaz žalobcu zo Zoznamu fyzických osôb a právnických osôb, ktoré porušili zákaz nelegálneho zamestnávania vedenom žalovaným, s dátumom kontroly dňa 02.09.2014, a s uvedeným právoplatným postihom dňa 30.01.2015. Žalobca podaním doručeným súdu dňa 10.12.2015 zobral svoj návrh zo dňa 21.08.2015 v celom rozsahu späť a žiadal konanie zastaviť. Podľa § 96 ods. 1 O.s.p., navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Vzhľadom na skutočnosť, že žalobca zobral svoj návrh na zmenu podľa § 95 ods. 1 O.s.p. zo dňa 21.08.2015 v celom rozsahu späť, súd konanie v zmysle vyššie uvedeného zákonného ustanovenia zastavil. O trovách konania súd rozhodol podľa § 146 ods. 1 písm. c/ O.s.p. tak, že žiadnemu z účastníkov právo na náhradu trov konania nepriznal, nakoľko konanie bolo zastavené, a žalobca si trovy konania v návrhu na späť vzatie žaloby neuplatnil. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajskom súde v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

